બીજી તરફ તલવાર સમી શાલિની . એના વિચારો સમીજ ધારદાર અને પારદર્શક . જીવનથી શું જોઈએ છે , કઈ રીતે જોઈએ છે અને શા માટે ?એ દરેક પ્રશ્નોનો ઉત્તર એની પાસે સ્પષ્ટ હતો . સમાજની દ્રષ્ટિમાં થોડી વધારે પડતી ‘બોલ્ડ ‘ ! પણ હિમ્મત અને બહાદુરીના કોઈ ત્રાજવા થોડી હોય ? પોતાના વિચારોને હૃદયમાં ગૂંગળાવાની જગ્યાએ એને કહી શકવાની , અભિવ્યક્ત કરવાની અને એના ઉપર અડીખમ રહેવાની તાકાત અને નીડરતા કેટલા માનવીમાં હોય ? પોતાની શરતે જીવન જીવનારી , આત્મનિર્ભર અને આખાબોલી. નિયમો તોડનારી અને તર્ક શોધનારી. જે મન ફાવે એ કરનારી , પ્રશ્નો પૂછનારી અને લોકોના દરેક પ્રશ્નની સામે અન્ય હજાર પ્રશ્નો ઉઠાવનારી. વાતે વાતે ‘શા માટે?’ ઉચ્ચારનારી……સમય પ્રમાણે જીવનમાં પરિવર્તન સ્વીકારનારી , સુંદર , મોહક , આકર્ષક , યુવાન …..